తుపాకీ శాంతి గీతం | Prajasakti::Telugu Daily
Home » స్నేహ » తుపాకీ శాంతి గీతం
తుపాకీ ట్రిగ్గర్‌ నొక్కితే ప్రాణాల్ని తీసే తూటా గుండెల్లోకి దూసుకు రాదు. శాంతి గీతాలకు స్వరాలు కూర్చుతూ మనసులోకి దూసుకెళ్లే సంగీతం మాత్రమే పలుకుతుంది. అవి బొమ్మ తుపాకీలు కావు. సంగీత పరికరాలుగా ప్రాణం పోసుకున్న నిజం తుపాకీలు. శాంతి సందేశాన్ని వినిపిస్తున్న పెడ్రో రేయెస్‌ చేతబడి కారుణ్యాయుధాలుగా మారిపోయాయి. నిరాయుధీకరణ ప్రచారానికి సరికొత్త సంగీత వాయిద్యాలవి.
పెడ్రో రేయెస్‌ది మెక్సికో. ఆ దేశం మాదక ద్రవ్య, ఆయుధ మాఫియాలకు కేంద్రం. అక్కడ అక్రమంగా కొన్ని లక్షల మారణాయుధాలు ఇళ్లలోకి చేరిపోయాయి. భార్యాభర్తల మధ్య గొడవలకు తూటానే పరిష్కారం. పోటీ వ్యాపారికి తూటాతోనే సమాధానం. ఓ పర్సు దొంగతనానికి గన్‌నే గురిపెట్టేలా ఆయుధ సంస్కృతి పతాకస్థాయికి చేరిపోయింది. ఏటా వేల మందిని ఈ తూటాలే బలిగొంటున్నాయి. అక్కడి అధికారులు తీవ్ర స్థాయిలో శ్రమించినా తుపాకీల పిచ్చి వదిలించలేకపోతున్నారు. ఏ కుటుంబాన్ని కదిపినా ఓ తూటా హంతకి కథ చెబుతాయి. పెడ్రో రేయెస్‌కు ఇలాంటి చేదు గతముంది. తాను అమితంగా ఇష్టపడే బంధువు, తన ప్రాణ మిత్రుడు దోపిడీదారుల చేతుల్లో ఆ తూటాలకే హతులయ్యారు. ఇది పెడ్రోకు నిద్ర పట్టనివ్వలేదు. ఎక్కడ విన్నా ఈ తుపాకీ హత్యలే. క్షేమంగా ఇల్లు చేరగలరో లేరో అనే బెంగతో ఇంటివారు ఎదురుచూపులు అక్కడ సాధారణం. ఈ పరిస్థితిని మార్చాలి. తుపాకీ జాడ్యాన్ని వదల్చాలి. పెడ్రో సంకల్పం బూనాడు. తన కళతో సమాధానం వెతికాడు. పెడ్రో వీధి కళాకారుడు. ఆయన కళకు మెచ్చి 2013 షార్జా ఉత్సవాల్లో అవకాశం ఇచ్చారు. సేంద్రియ పదార్థాలతో అతడు రూపొందించిన వినైల్‌ కళాఖండాలకు మంచి గుర్తింపు లభించింది. అక్కడ అతడికి అంతర్జాతీయ కళాకారులు మిత్రులయ్యారు. వారి ద్వారా సెర్బియా కళాకారుల ఉద్యమం గురించి తెలిసింది. అవినీతి, లంచగొండితనాలకు వ్యతిరేకంగా సుమారు 800 మంది కళాకారులు తమ సృజనతో బెల్‌గ్రేడ్‌లోని రిపబ్లిక్‌ స్క్వేర్‌ దగ్గర చేసిన కార్యక్రమం ఆలోచనలో పడేసింది. తన మాతృదేశానికి తన కళ ద్వారా సేవ చేయాలని అనుకున్నాడు.
మెక్సికో బొటానికల్‌ గార్డెన్‌కు పని చేయాలని ప్రభుత్వం కోరడంతో అదే సరైన సమయమని భావించి తన ప్రాజెక్టును ప్రారంభించాడు. స్థానిక అధికారులతో మాట్లాడి మెక్సికో నగరంలో ఓ ప్రచార కార్యక్రమాన్ని రూపొందించాడు. తమ దగ్గరున్న ఆయుధాలను వెనక్కు ఇచ్చేస్తే వాటికి బదులు గృహావసర, ఎలక్ట్రానిక్‌ పరికరాలు ఇస్తామని చాటింపు వేయించాడు. స్థానిక టౌన్‌ హాల్లో సుమారు 1527 ఆయుధాలను ప్రజలు వెనక్కు ఇచ్చేశారు. వాటిని ఓ స్టీమ్‌రోలర్‌తో తొక్కించి, కార్ఖానాలో కరిగించి మొక్కలు పెంచుకునే బేసిన్‌లుగా తయారుచేశాడు. వాటిని పాఠశాలలు, స్వచ్ఛంద సంస్థలకు తరలించాడు. బొటానికల్‌ గార్డెన్‌లో వాటిని ఉపయోగించాడు. ఈ పనికి అనూహ్య స్పందన లభించింది. ప్రభుత్వం మద్దతునిచ్చి మాఫియాల నుంచి సీజ్‌ చేసిన మరో 8000 అక్రమ ఆయుధాలను అప్పగించింది. వాటిని మరో బృహత్తర పథకానికి ఉపయోగించాడు పెడ్రో. తన మిత్రులతో కలిసి పనిచేసి వాటిని సంగీత వాద్య పరికరాలుగా మార్చేశాడు. వాటిని రూపొందించేందుకు, ఉపయోగించేందుకు యువతకు ప్రత్యేక వర్క్‌షాప్‌లను ఏర్పాటు చేశాడు. 16-25 ఏళ్ల మధ్యనున్న యువత ఆకర్షితులై వాటితో ప్రచార కార్యక్రమాలను నిర్వహించి దేశం నలుమూలలకు శాంతి సందేశాల్ని తీసుకెళ్లారు. ఇది గొప్ప మార్పు. ఈ ప్రాజెక్టు ఊహించనంతగా విజయవంతం కావడంతో గన్‌ కల్చర్‌ ఎక్కువైన మిగతా దేశాల మెట్రో నగరాలకు టూర్‌ వేశారు. మారణాయుధాన్ని కలిగి ఉండేందుకు అవకాశమిస్తున్న అమెరికన్‌ చట్టం మార్చాలని ఫ్లోరిడా విద్యార్థులు పెడ్రో పరికరాలతో నిర్వహించిన సంగీత ప్రదర్శన 'అమెండ్‌మెంట్‌ టు అమెండ్‌మెంట్‌' సంచలనమైంది. ఆ సంగీత పరికరాలను ఫ్లోరిడా కాంటెపరరీ ఆర్ట్‌ మ్యూజియంలో ప్రదర్శించి గౌరవించారు. లాస్‌ ఏంజెలెస్‌, న్యూయార్క్‌, లండన్‌ వంటి మహా నగరాల్లోను నిరాయుధీకరణ సందేశాన్ని వినిపించిందా బృందం. వాటితో 'డిసార్మ్‌' అనే సంగీత రికార్డ్‌ను రూపొందించి ప్రపంచవ్యాప్త ప్రచారాన్ని విస్తృతం చేసింది. మాఫియా బెదిరింపు లేఖల్ని పక్కకు పెట్టిన పెడ్రో మరో అడుగు ముందుకేసి 'పీపుల్స్‌ యునైటెడ్‌ నేషన్స్‌' (ప్రజా ఐక్యరాజ్య సమితి)ని స్థాపించాడు. సామాన్యులే ఆయా దేశాలకు నేతృత్వం వహిస్తారు ఆ సమితిలో. రాజకీయాలకు అతీతంగా అక్కడ చర్చలు సాగుతాయి. ఆయుధ నిర్మూలనే ప్రధాన లక్ష్యం. 'సాంటోరియం' అనే కేంద్రంలో కళకు మానసిక శాస్త్రాన్ని మేళవించి ఓ కొత్త థెరపీని సృష్టించాడు.
tupaki saanti geetam | Prajasakti::Telugu Daily
Home u sneha u tupaki saanti geetam
tupaki triggerse nokkithe praanaalni teese thootaa gundelloki doosuku raadu. saanti geetaalaku swaraalu kuurchutuu manasuloki doosukelle sangeetam matrame palukutundi. avi bomma tupaakeelu kaavu. sangeeta parikaraalugaa praanam posukunna nijam tupaakeelu. saanti sandesaanni vinipistunna pedro reyesn chetabadi kaarunyaayudhaalugaa maripoyayi. niraayudheekarana prachaaraaniki sarikotta sangeeta vaayidyaalavi.
pedro reyesni mexico. aa desham maadaka dravya, aayudha maafiyaalaku kendram. akkada akramamgaa konni lakshala maaranaayudhaalu illaloki cheripoyayi. bhaaryaabhartala madhya godavalaku thootaane parishkaaram. poty vyaapaariki thootaathone samadhanam. oo parsu dongatanaaniki ganne guripettela aayudha samskruti pataakasthaayiki cheripoyindi. eta vela mandini ee thootaale baligontunnaayi. akkadi adhikaarulu teevra sthaayilo shraminchinaa tupaakeela picchi vadilinchalekapotunnara. e kutumbaanni kadipina oo thootaa hantaki katha chebutaayi. pedro reyesnuku ilanti chedu gatamundi. taanu amitamgaa ishtapade bandhuvu, tana praana mitrudu dopidiidaarula chetullo aa thootaalake hatulayyaru. idhi pedroku nidra pattanivvaledu. ekkada vinna ee tupaki hatyale. kshemangaa illu cheragalaro lero ane bengatho intivaaru eduruchuupulu akkada saadhaaranam. ee paristhitini marchali. tupaki jaadyaanni vadalchaali. pedro sankalpam boonaadu. tana kalatho samadhanam vetikaadu. pedro veedhi kalakarudu. aayana kalaku mecchi 2013 sharja utsavaallo avakaasam icharu. sendriya padaarthaalatho atadu roopondinchina vinile kalaakhandaalaku manchi gurtimpu labhinchindi. akkada atadiki antarjaatiiya kalaakaarulu mitrulayyaaru. vaari dwara serbia kalaakaarula udyamam gurinchi telisindi. avineeti, lanchagonditanaalaku vyatirekamgaa sumaru 800 mandi kalaakaarulu tama srujanatho belegreadrino repablike skware daggara chesina kaaryakramam aalochanalo padesindi. tana maatrudaesaaniki tana kala dwara seva cheyalani anukunnadu.
mexico botanicalle gardeneku pani cheyalani prabhutvam koradamtho adhe saraina samayamani bhavinchi tana praajektunu praarambhinchaadu. sthaanika adhikaarulatho matladi mexico nagaramlo oo prachaara kaaryakramaanni roopondinchaadu. tama daggarunna aayudhaalanu venakku icheste vaatiki badulu gruhavasara, electranicke parikaraalu istamani chaatimpu veyinchaadu. sthaanika toun hallo sumaru 1527 aayudhaalanu prajalu venakku ichesaaru. vaatini oo stemerolarnitho tokkinchi, kaarkhaanaalo kariginchi mokkalu penchukune besinelugaa tayaaruchesaadu. vaatini paatasaalalu, swachchanda samsthalaku taralinchaadu. botanicalle gardenelo vaatini upayoginchaadu. ee paniki anuhya spandana labhinchindi. prabhutvam maddatunichi mafiala nunchi seeji chesina maro 8000 akrama aayudhaalanu appaginchindi. vaatini maro bruhattara pathakaaniki upayoginchaadu pedro. tana mitrulatho kalisi panichesi vaatini sangeeta vaadya parikaraalugaa marchesadu. vaatini roopondinchenduku, upayoginchenduku yuvataku pratyeka varkyshaapmelanu erpaatu cheshaadu. 16-25 ella madhyanunna yuvata aakarshitulai vaatitho prachaara kaaryakramaalanu nirvahinchi desham nalumoolalaku saanti sandesaalni teesukellaaru. idhi goppa maarpu. ee praajektu oohinchanantagaa vijayavantam kaavadamtho gan kalcharm ekkuvaina migata deshaala metro nagaraalaku ture vaesaaru. maaranaayudhaanni kaligi undenduku avakaasamistunna americonne chattam maarchaalani florida vidyaarthulu pedro parikaraalato nirvahinchina sangeeta pradarsana 'amendementy tu amendementy' sanchalanamaindi. aa sangeeta parikaraalanu florida conteperery arte musionlo pradarsinchi gouravinchaaru. lasm angelesse, neuyarke, landan vanti mahaa nagaraallonu niraayudheekarana sandesaanni vinipinchindaa brundam. vaatitho 'disarme' ane sangeeta recordenu roopondinchi prapanchavyaapta prachaaraanni vistrutam chesindi. mafia bedirimpu lekhalni pakkaku pettina pedro maro adugu mundukesi 'peepulse unaitede neshanse' (praja aikyarajya samiti)ni sthaapinchaadu. saamaanyule aayaa deshaalaku netrutvam vahistaaru aa samitilo. raajakeeyaalaku ateetamgaa akkada charchalu saagutaayi. aayudha nirmoolane pradhaana lakshyam. 'santorium' ane kendramlo kalaku maanasika saastraanni melavinchi oo kotta therapeeni srushtinchaadu.